**EMLÉKEZTETŐ**

**Az önkormányzati tematikus tervezői munkacsoport üléséről**

Vidékünk a Jövőnk Szövetség LEADER HACS munkaszervezet irodája

2015. október 19. - 8840 Csurgó, Csokonai u. 19.

A HFS tervezés kapcsán a HACS tagságából három tematikus tervezői munkacsoport került kialakításra. A munkacsoportok tagjaira a tagok tettek ajánlást. Szempont volt, hogy minden mikrotérségből kerüljön képviselő a csoportokba, illetve, hogy a 105/2015. (IV.23.) Korm. rendelet szerinti kedvezményezett településeket minden munkacsoportban képviselje tag. Ezzel lehetett biztosítani, hogy minden munkacsoport munkájában kiemelkedő szerepet kapjanak a társadalmi kirekesztődéssel veszélyeztetett csoportok problémái, valamint eredményes problémakezelési lehetőségei. A tematikus csoportok feladata volt a szektorukra vetítve elkészíteni egy SWOT analízist.

A tematikus tervezői munkacsoportok közül az önkormányzati tartott utoljára ülést, 2015. október 19-én. Az ülésen Füstös János, Csurgó város polgármestere, Garai endre, Zákány község képviselője és Bertók László, Vése község polgármestere vettek részt. Az önkormányzati tematikus csoport tagjai erősségnek az államhatár és a Balaton közelségét, a térségi turizmust, az erdészeti és vadászati tevékenységet, a természeti értékeket, valamint a helyi termékek erősödését tartják. A háztáji területek parlagon hagyása, az ingatlanok üres állapota, a motiválatlan társadalom, a szakképzett munkavállalók hiánya, a tőke hiánya, a munkahelyek és az infrastruktúra hiánya, továbbá fizetőképes kereslet hiánya szerintük mind kiemelendő gyengeségek, melyeket problémáját kezelni kell. Lehetőségekként említették a célzott marketinget, a helyi feldolgozás erősítését, a helyi termelést, a megújuló energia lehetőségeinek kiaknázását, a turisztikai szolgáltatások fejlesztését, valamint az helyi együttműködések erősítését. A csoport tagjai veszélyként tartják számon a bürokráciát, az elöregedést és az elnéptelenedést, a társadalmi összetétel változásának, a centralizációnak, az önkormányzati hivatalok gyengítésének, továbbá a nem helyi szolgáltatók tevékenységeinek (leginkább a kivitelezés terén értendő) negatív folyamatait.